ഷൂട്ടിങ്ങിനിടെ നടന് ബാലക്ക് പരിക്കേറ്റു അപകടം അണ്ണാത്തെയുടെ ചിത്രീകരണത്തിനിടെ സിനിമ ചിത്രീകരണത്തിനിടെ നടന് ബാലയ്ക്ക് പരിക്കേറ്റെന്നുള്ള വാര്ത്തയാണ് ഇപ്പോള് പുറത്ത് വരുന്നത്. താരത്തിന്റെ കണ്ണിനാണ് പരിക്കേറ്റത്. രജനീകാന്ത് ചിത്രമായ അണ്ണാത്തെയുടെ ചിത്രീകരണത്തിനിടയില് ലക്നോവില് വച്ചായിരുന്നു അപകടം സംഭവിച്ചത്. വെള്ളിയാഴ്ച വൈകിട്ട് സംഘട്ടന രംഗം ചിത്രീകരിക്കുന്നതിനിടെ വലതുകണ്ണിന് അടിയേല്ക്കുകയായിരുന്നു. ബാല ഇന്ന് കൊച്ചിയില് തിരിച്ചെത്തി. ഉടന് തന്നെ ആശുപത്രിയില് ചികിത്സ തേടിയെന്നും കാഴ്ചയ്ക്ക് പ്രശ്നമില്ലെന്നും ബാല അറിയിച്ചതായി രാഷ്ട്രദീപിക റിപ്പോര്ട്ട് ചെയ്തു. ഷൂട്ടിംഗിനുശേഷം നടന് ഇന്ന് രാവിലെ കൊച്ചിയിലേക്കു പുറപ്പെട്ടതയാണ് വിവരം. സണ് പിക്ച്ചേഴ്സാണ് ചിത്രം നിര്മ്മിക്കുന്നത്. പേട്ടയ്ക്ക് ശേഷം സണ്പിക്ച്ചേഴ്സ് നിര്മ്മിക്കുന്ന രജനി ചിത്രമാണ് അണ്ണാത്തെ. രജനികാന്തിന്റെ 168ാമത്തെ ചിത്രമാണിത്. രജനികാന്തും സംവിധായകന് ശിവയും ആദ്യമായി ഒന്നിക്കുന്ന അണ്ണാത്തെ ആരാധകര് ഏറെ പ്രതീക്ഷയോടെ കാത്തിരിക്കുന്ന ചിത്രമാണ്. ദര്ബാറിന് ശേഷം നയന്താര രജനിയുടെ നായികയായി എത്തുന്ന ചിത്രത്തില് കീര്ത്തി സുരേഷ്, മീന, കുശ്ബു, സൂരി തുടങ്ങിയവര് മറ്റ് പ്രധാന കഥാപാത്രങ്ങളെ അവതരിപ്പിക്കുന്നു. ഡി ഇമാന് സംഗീതമൊരുക്കുന്നു. പടയപ്പാ, അരുണാചലം പോലെ ഒരു മാസ്സ് ചിത്രമായിരിക്കും അണ്ണാത്തെ എന്നാണ് അണിയറപ്രവര്ത്തകര് പറയുന്നത്. അതേസമയം ബാല രണ്ടാം വിവാഹത്തിനൊരുങ്ങുന്നതായി റിപ്പോര്ട്ടുകളും ഇപ്പോള് സോഷ്യല് മീഡിയയില് നിറയുന്നുണ്ട്. സെപ്തംബര് 5 നാണ് ബാലയുടെ വിവാഹം എന്നാണ് വാര്ത്തകള് പുറത്തു വരുന്നത്. വിവാഹം കഴിക്കാന് പോകുന്ന പെണ്കുട്ടിയുടെ പേരോ മറ്റു വിവരങ്ങളോ പുറത്ത് വിട്ടിട്ടില്ല. വിവാഹം കേരളത്തില് വെച്ചു തന്നെയായിരിക്കുമെന്നാണ് സൂചന.